text: [{"text_idx": "#000004", "text": "Gareen hidhattoota Falasxiin ibsa baaseen, \u201cwaraanni Israa\u2019el haleellaa halkan edaa xiyyaaraan mana jireenyaa Bahaa Abu-ataa irrtti raawateen, komaandarri keennaa fi haatii manaa isaa wareegamanii jiru\u201djedhe. Gareen Qabsoo Bilisummaa Falasxiin itti dabaluudhaanis, ajjeechaa Komandara isaa kana haloo bahuuf Israa\u2019el irratti tarkaanfii laalessaa kan fudhatu tahuu beeksise."}, {"text_idx": "#000005", "text": "Haaluma wal fakkaatuun Gareen Hamaas kan Gazzaa bulchu ibsa baaseen, \u201cIsraa\u2019el yakka raawwatte kana hordofuun gaaga\u2019ama dhufu hundaaf itti gaafatamumma fudhachuu qabdi; qaamonni ajjeechaa kana raawwatan ammoo adabbii jalaa hin miliqan\u201djedhe."}, {"text_idx": "#000006", "text": "Waraanni Israa\u2019el gama isaatiin, haleellaan halkan edaa Gazzaa keessatti raawwatame ajaja kallattidhaan Muummicha ministeeraa Benjaamin Netaniyaahuu irraa dhufe tahuu ibsuun, \u201chaleellaawwan dhiheenya kana Gazzaa irraa Droonii, Rokkeetii fi Bifleen Israa\u2019el keessatti raawwataman hunda Bahaa Abu-ataan qindaayan; ammas haleellaa bal\u2019aa tahe Israa\u2019el irratti raawwachuuf karoorfatee socho\u2019aa ture\u201djechuun yakke."}, {"text_idx": "#000007", "text": "Ajjeechaa halkan edaa kana hordofuun hidhattoonni Falasxiin ganama har\u2019aa rokkeetiiwwan heddu gara Israa\u2019el kan dhukaasan yoo tahu, mootummaan Israa\u2019el jiraattonni Kibba fi Jiddu galeessa biyyattii of eeggannoo cimaa irra akka turan akeekkachiisee jira."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]